Pressemeddelelse

November 2012

Tag styringen i en ny Peugeot

**Egentlig skulle Benjamin have set fodbold med vennerne, men blev tvunget på spabesøg til en vaniljepeeling med konen. Det var først da han sad bag rattet i sin nye Peugeot, han igen følte han havde styring i sit liv. Racerkører Casper Elgaard kender også til behovet for at have styring i sit liv og fortæller: ’Der er bare visse ting her i livet, hvor der er en kønsfordeling man ikke må røre ved, og f.eks. at manden kører bilen er en af dem’.**

Selvom her er tale om et par rigtige stereotype eksempler, er det svært at komme udenom at der er noget om det med mænd, der føler de har styring med situationen, når de sidder bag rattet. Men i Peugeots verden har man ikke glemt at selvom kvinder måske ikke gør et ligeså stort nummer ud af det, så har de nøjagtig det samme behov for at tage styring - også i bilen. Peugeot har i en række reklamefilm valgt at sætte fokus på netop det med at tage styring i ens eget liv. Udover Benjamin møder vi f.eks. også singlepigen Pernille, som må finde sig i at blive placeret ved børnebordet til venindens bryllup og ikke kan vente med at sætte sig bag rattet på sin Peugeot, hvor hun kan lukke døren og selv bestemme retningen.  
Der er noget om det, når en bil kan være med til at give et løft i hverdagen. En følelse af frihed og en følelse af at man, når man kører derud af, har kontrol over situation og selv bestemmer retningen.

Sæt dig bag rattet og tag styringen

De fleste kender til det med at havne i en situation, hvor man ikke selv er herre over forløbet. Man ville ønske at man var et andet sted og bare selv kunne bestemme retningen, og det behøver ikke være så svært. Sæt dig bag rattet på en ny Peugeot og bestem farten samt retningen.  
  
For Peugeot er en bil ikke bare en bil. Her er tale om et helt univers af følelser, hvor den fysiske bil selvfølgelig er de elementære grundsten til en behagelig køretur og en skøn getaway. Men det, der virkelig fuldender køreoplevelsen er at bilen passer til den, der kører den. Måske er man fan af brede fælge, sætter en ære i at have et lavt brændstofforbrug, går op i fede designlinjer eller føler sig bedst tilpas i en stor bil. Under alle omstændigheder gør Peugeots brede modelprogram, at man mere eller mindre kan skræddersy en bil, der matcher ens behov.

Kom nytårsforsætterne i forkøbet

Hvorfor ikke komme nytårsforsætterne i forkøbet og tag styring lige nu med den nye Peugeot 208, som med det banebrydende infotainmentsystem og det lille sporty rat helt sikkert ligger op til at det er dig, der bestemmer retningen.

Peugeot 208 starter på priser fra 126.990 kr.